ועדת הכספים, כנסת 19, פרוטוקול מספר 343, 2014-05-20 12:30

ניסן סלומינסקי: רבותי, אני פותח את הישיבה, העברות כספיות.

ניסן סלומינסקי: העברה מספר 12 עד 14.

ניסן סלומינסקי: מי נמצא פה מהמשרד לביטחון פנים?

<רועי קונפינו: כן, נמצאים פה.

ניסן סלומינסקי: חבר'ה, תרביצו.

ניסן סלומינסקי: זה העברות 12 עד 14, יש לכם את המסמכים שלנו?

<רועי קונפינו: הפנייה נועדה לתגבר את תקציב משטרת ישראל ושירות בתי-הסוהר בסכום של 33 מיליון שקל לתקציב הפיתוח של המשטרה, ושירות בתי-הסוהר בסכום של 77 מיליון שקל, בהתאם להחלטת ממשלה מספר 960 מה-24 בנובמבר 2013 בעניין תוכנית משולבת לטיפול בתופעת ההסתננות הבלתי חוקית.

ניסן סלומינסקי: קבענו פעם כלל שאתם מגיעים ואתם מבורכים, אבל לקרוא אנחנו יודעים אז אל תקריא, קצר, בשני משפטים תסביר, ונתקדם.

<רועי קונפינו: מאה אחוז.

<רועי קונפינו: הייתה החלטת ממשלה בנובמבר 2013 על טיפול בתופעת המסתננים, להחלטה הזאת יש שתי פניות, אחת צמודה להחלטה על ההפחתה הרוחבית שמחכה לאישור שלכם, וזאת הפנייה השנייה.

<רועי קונפינו: הפנייה הזאת מטרתה להעביר תקציבים לפיתוח גם במשטרה וגם בשב"ס, בעצם לבנייה של מתקן המסתננים ופעילויות נוספות שלה.

ניסן סלומינסקי: זה נושא חשוב מאוד.

ניסן סלומינסקי: ממשלת ישראל החליטה וזה חשוב.

ניסן סלומינסקי: יש הערות?

ניסן סלומינסקי: שאלות?

ניסן סלומינסקי: לא.

ניסן סלומינסקי: מי בעד לאשר את ההעברות מ-12 עד 14?

ניסן סלומינסקי: ירים את ידו.

ניסן סלומינסקי: בועז?

בועז טופורובסקי: ברור.

בועז טופורובסקי: בעד – פה אחד

ניסן סלומינסקי: אושר פה אחד.

ניסן סלומינסקי: העברה מספר 23, תחכו כי יש לכם כמה העברות פה, משרד ראש הממשלה.

<מעין נשר: אני פה במקום הרפרנטית של הנציבות ונמצא פה גם רון צור, הוא אחראי על יישום הרפורמה בנציבות שירות המדינה.

<מעין נשר: הפנייה נועדה לביצוע התאמות פנימיות בתקציב נציבות שירות המדינה, בעצם נועדה להעביר 156 חודשי עבודה בלתי צמיתה לנציבות והתאמות פנימיות בתקציב מתקנות עתודה לביצוע הרפורמה בנציבות.

<מעין נשר: אתן פה לרון להסביר כי הוא ראש הרפורמה.

ניסן סלומינסקי: רון.

<רון צור: הנקודה היחידה זה שהחלטת הממשלה ליישם את הרפורמה הייתה באמצע השנה כבר אחרי קבלת התקציב, לכן הבקשה להעברה היא מעבר לתקציב הרגיל של הנציבות.

ניסן סלומינסקי: הצבעה אם אין שאלות.

ניסן סלומינסקי: מי בעד לאשר את העברה 23 למשרד ראש הממשלה עבור הנציבות?

ניסן סלומינסקי: ירים את ידו.

ניסן סלומינסקי: מי בעד?

ניסן סלומינסקי: מי נגד?

ניסן סלומינסקי: בעד – פה אחד

ניסן סלומינסקי: אושר פה אחד.

ניסן סלומינסקי: רבותי, העברה מספר 30, המשרד לביטחון פנים.

<רועי קונפינו: הפנייה נועדה – בעצם יש פה תוספות הוצאה מותנית בגין פעילויות שונות שמתרחשות בשב"ס, למשל, תוספת לרכש בקנטינות.

<רועי קונפינו: כשאסירים רוכשים בקנטינות בעצם הכסף שמגיע לתוך הקנטינה, לשק"ם של האסיר ומשתמשים בו שוב פעם כדי לקנות דברים לקנטינות וכו', אז זה רכיב שמתוקצב בהוצאה מותנית.

<רועי קונפינו: נושאים נוספים כאלה.

ניסן סלומינסקי: אז זה הוצאה מותנית.

<רועי קונפינו: שלושת הנושאים הם כאלה - חלק מהכסף מהקרן לחילוט נכסים חוזר למשטרת ישראל בהתאם להחלטות של מועצת הקרן לחילוט, ויש פה גם כסף שהולך בגין התחשבנות של חברת מקורות.

ניסן סלומינסקי: הבנתי.

ניסן סלומינסקי: אבל כל שלושת הסעיפים האלה זה בהוצאה מותנית.

<רועי קונפינו: כן.

ניסן סלומינסקי: רבותי, שאלות?

ניסן סלומינסקי: אם אין - מי בעד לאשר את פנייה מספר 30?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – פה אחד

ניסן סלומינסקי: אושר.

ניסן סלומינסקי: פניות מספר 31 עד 33 גם משרד לביטחון פנים.

<רועי קונפינו: הפנייה הזאת נועדה לעשות בעיקר שינויים פנימיים בתוך תקציב המשרד לביטחון פנים והמשטרה, וכן להוסיף סכום של 24 מיליון שקל לטובת העמקת המעורבות המשטרתית במגזר החרדי.

<רועי קונפינו: יש פה מגוון נושאים שהפנייה מטפלת בהם, שינויים פנימיים, אני יכול לפרט אותם אם אתם רוצים.

ניסן סלומינסקי: כלומר, עיקרה של הפנייה זה להגביר את המעורבות במגזר החרדי.

<רועי קונפינו: של המשטרה, נכון, בהתאם לסיכום בין משרד האוצר למשרד לביטחון פנים.

ניסן סלומינסקי: יש כאן גם את הצטיידות הימ"מ.

<רועי קונפינו: בנוסף, יש מספר שינויים פנימיים בתוך תקציב המשרד לביטחון פנים והמשטרה, כמו למשל: 7 מיליון שקל בערך להצטיידות הימ"מ באמצעים טכנולוגיים, פרויקט המחשוב הנייד של משטרת ישראל, פיילוט מאגר ביומטרי, בינוי נקודת משטרה בהר מירון, ודברים נוספים.

ניסן סלומינסקי: לא תקצבתם פה את הנקודה החדשה ביצהר?

<רועי קונפינו: זה לא מופיע בפנייה.

ניסן סלומינסקי: אז זה לא הר מירון?

<רועי קונפינו: עד כמה שאני יודע זה לא מופיע בפנייה.

סתיו שפיר: מה הדברים החדשים שמופיעים פה שלא ידעתם בזמן העברת התקציב?

<רועי קונפינו: כל הפרויקטים פה למעשה – למעט הנושא של ה-24.5 מיליון שקל לטובת העמקת המעורבות במגזר החרדי – היו ידועים בעת בניית התקציב, אבל קצב הביצוע שלהם, האופן שבו הפרויקטים האלה מבוצעים, הפירוט המדויק שלהם לתקנות לא היה ידוע.

<רועי קונפינו: זאת אומרת, ידענו לצורך העניין שנצטרך לשים 7 מיליון שקל עבור הצטיידות הימ"מ, אבל עוד לא היה ברור איזה רכש טכנולוגי בדיוק זה יהיה, עוד לא היה ברור בדיוק הפירוט, קצב התקדמות הפרויקט, לכן הדברים האלה תוקצבו - - - >

ניסן סלומינסקי: אתה אומר שזה שינויים פנימיים, הכול בתוך המשרד.

<רועי קונפינו: הכול בתוך המשרד, למעט ה-24.5 מיליון שקל.

ניסן סלומינסקי: ומותר לשר בהחלט לחשוב שיש היום, שנה וחצי אחרי אישור תקציב, עדיפויות שהשתנו - - -

סתיו שפיר: שנה וחצי מאישור תקציב?

ניסן סלומינסקי: לא יודע, אני אומר אם זה תקציב 2013, 2014, אנחנו היום - - -

סתיו שפיר: סוף יולי.

ניסן סלומינסקי: אנחנו היום באמצע 2014, לא חשוב, אבל כשזה הוכן.

זבולון כלפה: תשעה חודשים.

ניסן סלומינסקי: כשהוא הוכן הרי הוא הוכן לקראת זה.

ניסן סלומינסקי: מותר לשר לחשוב שהוא נותן עדיפויות והוא חושב שנניח במגזר החרדי – סתם אני נותן דוגמה – הוא צריך להעמיק את זה כתוצאה מההתפתחויות שיש.

ניסן סלומינסקי: כמו שעכשיו הייתה החלטה – סתם אני נותן – - -

סתיו שפיר: הוא לא מדבר על ה-24.

ניסן סלומינסקי: - - שוב, להקים נקודה ביצהר, סתם, אני לא מביע דעה, אני רק אומר, התפתחו דברים, המשטרה חושבת שיש צורך בזה, ואללה, מותר לשר.

סתיו שפיר: בגלל זה אנחנו מפרידים, וגם החוק מפריד בין דברים שהיו ידועים מראש לבין דברים חדשים.

ניסן סלומינסקי: הם לא ידועים, זה דברים שהם החלטה שלו.

סתיו שפיר: אם עכשיו קורה משהו חדש וצריך אז צריך, אבל אם הדבר היה ידוע לפני - - - התקציב, זה צריך להיות בתוך התקציב, זה החוק, זה לא איזה דרישה, זה לא דרישה שלי.

ניסן סלומינסקי: לא אמרתי, אבל לא ידוע, שר צריך לקבל החלטות לפי – זה דברים ששר מחליט עליהם.

<רועי קונפינו: לצורך העניין, הדברים האלה ברמת הפירוט הזאת לא היו ידועים בעת בניית התקציב.

<רועי קונפינו: זאת אומרת, מה שהיה ידוע זה שיש סכום שצריכים לשים, לכן הסכום הזה גם תוקצב בבסיס התקציב, ואנחנו לא עושים פה העברה על שינוי, למעט נושא אחד של החרדים שלא היה ידוע בעת בניית התקציב, ולכן יש פה תוספת לגג של הסעיף.

<רועי קונפינו: שאר הדברים היו ידועים מראש, אבל הפירוט שלהם, קצב ההתקדמות שלהם, האופן המדויק שלהם, אופן הביצוע המדויק שלהם - - -

ניסן סלומינסקי: המימוש שלהם.

<רועי קונפינו: המימוש שלהם לא היה ידוע, לכן יש פה - - -

ניסן סלומינסקי: בסדר, מאה אחוז.

ניסן סלומינסקי: מי בעד פניות 31 עד 33?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: מי נמנע.

ניסן סלומינסקי: בעד – רוב

ניסן סלומינסקי: נמנעים – אין

זבולון כלפה: אני מבקש להגיש רוויזיה.

ניסן סלומינסקי: אז זה אושר ויש רוויזיה.

בועז טופורובסקי: בגלל יצהר?

זבולון כלפה: אתה - - - ליד הבית אתה?

זבולון כלפה: אדון טופורובסקי?

בועז טופורובסקי: הלוואי, יש לכם ככה שמירה - - -

<שניר ניב: הפנייה נועדה לתקצוב סך של 18,865 אלפי ש"ח בתקציב מינהל האדמה והים, המינהל הוא יחידת סמך של משרד התשתיות הלאומיות האנרגיה והמים.

<שניר ניב: התקציב נועד לשלושה נושאים עיקריים: תקצוב בסך 15 מיליון לצורך מימון רכישת אוניית מחקר עבור המכון לחקר ימים ואגמים לישראל מתוקף החלטת ממשלה 4291.

זבולון כלפה: אפשר שהוועדה תבקר את האונייה לראות אם היא בסדר?

<שניר ניב: בוודאי, אנחנו מגיעים לסיור.

ניסן סלומינסקי: אנחנו נמנה צוות מפה שישוט אתה למשך כמה ימים.

זבולון כלפה: אפשר לבחור את החברים באותו הצוות?

ניסן סלומינסקי: אני אבחר, היושב-ראש בוחר.

זבולון כלפה: אה, הבנתי.

ניסן סלומינסקי: אתה רוצה, אתה תהיה.

זבולון כלפה: לא.

ניסן סלומינסקי: תהיה ביחד עם סתיו.

זבולון כלפה: לא, אני מעדיף על הקרקע.

בועז טופורובסקי: תבחר את השם שלה.

בועז טופורובסקי: האונייה עולה 15 מיליון?

<שניר ניב: סך תקציב האונייה הוא 20 מיליון שקלים, האונייה נרכשת ממשרד הביטחון, מחיל הים, אונייה מ-1990 שמחליפה את האונייה הקודמת מ-1963.

<שניר ניב: האונייה עצמה עולה 10 מיליון, ולצורך התאמות מחקר עוד 5 מיליון השנה ועוד 5 מיליון בשנת 2015, את זה אנחנו נעביר - - -

ניסן סלומינסקי: מה הנושא השני?

<שניר ניב: הנושא השני זה תקצוב מזומן על בסיס הרשאה להתחייב שניתנה ב-2013 בסך קרוב לארבעה מיליון שקלים עבור מחקרים גיאולוגיים מתוקף החלטת ממשלה 4254 לצורך פיתוח ושיקום אגן ים המלח; והנושא השלישי זה הסתות תקציביות פנימיות בסך של 33 מיליון שקלים.

<שניר ניב: כרגע יש שלושה מכונים שעדיין לא אוחדו לתוך מינהל האדמה והים: יש לנו את האגף הססמולוגי במכון הגיאופיזי, ואת חיא"ל - זה חקר אגמים והימים לישראל.

<שניר ניב: אנחנו בעצם מסיתים את התקציב מהוצאות השכר להוצאות התפעול ופעולות, שנוכל לשלם להם כי הם עדיין לא עובדי מדינה.

ניסן סלומינסקי: אתם בשלב של ללכת לקראת איחוד של הגופים האלה?

<שניר ניב: כרגע הנושא נבחן על-ידי משרד האנרגיה, המנכ"לית והשר בוחנים את הנושא מחדש.

זבולון כלפה: איזה גופים לחבר?

<שניר ניב: יש לנו שלושה גופים: מג"י כרגע בתוך המינהל, זה בעצם מכון גיאולוגי לישראל; יש לנו את האגף הססמולוגי, המכון הגיאופיזי; ואת חיא"ל שזה חקר ימים ואגמים בישראל.

<שניר ניב: שתי החברות האחרונות הן עדיין חברות ממשלתיות, שני מכונים שטרם אוחדו יחד עם המינהל.

סתיו שפיר: אחזור על עצמי, אבל זה מה שאני עושה.

<שניר ניב: בכיף.

סתיו שפיר: יש פה שלוש החלטות: אחת מ-2012, שנייה מ-2012 ושלישית מ-2009.

סתיו שפיר: 2009 זה יוצא שלוש שנים לפני המועד שבו העברנו את התקציב, למה רק עכשיו אנחנו - - - ?

<שניר ניב: צריך לשים לב מה הייתה ההחלטה בדיוק, ההחלטה ב-2009 הייתה על האיחוד, עשינו את שלנו ותקצבנו את זה כמו שצריך כאילו ההחלטה התקבלה.

<שניר ניב: זאת אומרת, אגף תקציבים משרד האוצר מילא את חלקו והסית את התקציב בצורה הנכונה כאילו היה איחוד.

<שניר ניב: האיחוד טרם בוצע, ולכן כל שנה אנחנו מגיעים לכאן ואתם מאשרים לנו להסית את הוצאות השכר להוצאות התפעול בשביל שנוכל לשלם לחוקרים האלה עד שמשרד האנרגיה יגיע לאיחוד.

ניסן סלומינסקי: ואז זה יכנס לבסיס התקציב.

סתיו שפיר: בעצם כל שנה אתם מעבירים את אותו סכום?

<שניר ניב: סכום לפי מה שנדרש על-ידי המינהל בשביל לשלם לאותם חוקרים לפעילות השוטפת - - -

ניסן סלומינסקי: ואז אחרי שיהיה את האיחוד זה יכנס לבסיס התקציב.

<שניר ניב: זה הסתה פנימית, זה לא תקציב.

סתיו שפיר: אז למה להעביר את זה ככה?

<שניר ניב: כרגע עדיין לא היה איחוד מכונים.

סתיו שפיר: זה להעביר – טוב.

ניסן סלומינסקי: רבותי, פניות 37–38, מי בעד לאשר?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: אושר.

<שניר ניב: תודה.

ניסן סלומינסקי: פניות 39–40.

<קרן שפר: הפנייה נועדה להעביר בעיקר תקציב שיווק של משרד התיירות בהתאם לסיכום תקציב 2013, 2014, ויש פה עוד תוספת קטנה שניתנה לנו בגלל שבאמת יש גידול מאוד מרשים במספר התיירים ואנחנו רוצים לנצל את המומנטום החיובי הזה.

<קרן שפר: כמו כן, יש פה תקצוב של השלמה למימון הילולת הרשב"י של 2.3 מיליון ש"ח, ותקצוב של ארבעה צוערים למשרד התיירות שמצטרפים לקורס שיצא ממשרד הכלכלה.

זבולון כלפה: אתם אלה שאחראים לגבי הילולת הרשב"י או משרד ראש הממשלה?

<קרן שפר: אנחנו.

<קרן שפר: היה לנו גם את המרכז - - -

זבולון כלפה: אחראים על מה?

זבולון כלפה: על המקום או על הטקס עצמו?

<קרן שפר: בדיוק, גם על ההילולה וגם יש החלטת ממשלה לפיתוח התשתיות במקום, גם זה תחת משרד התיירות.

ניסן סלומינסקי: זה גם כן אתר תיירותי, חוץ מאתר דתי.

סתיו שפיר: סתם בשביל הידע הכללי שלנו, כמה פעמים - - -

זבולון כלפה: מה הסכום הכולל, סליחה שנייה אחת, סתיו.

סתיו שפיר: אותה שאלה.

זבולון כלפה: מה הסכום הכולל לגבי אותה החלטה או השקעה באותו אתר?

זבולון כלפה: אתר שלא מתויר הרבה.

<קרן שפר: זהו, זה שני דברים נפרדים.

<קרן שפר: יש את התקציב של ההילולה שהיה אמור להיות 5.8, פה יש תוכנית תשתיות קבע שבמהלך השנה, במהלך התקדמות התוכנית אמור להוריד את ההוצאות השוטפות של ההילולה, כי חלק מזה זה גם תשתיות.

<קרן שפר: התוכנית הזאת היא בסכום של 27.6 שזה חמישה משרדים שותפים להחלטה, 9.2 בכל שנה, זה מישור אחד.

<קרן שפר: המישור השני זה ההילולה עצמה שזה תקציב של 5.8 לפי ההחלטה.

<קרן שפר: נאלצנו להוסיף תקציב נוסף כי יש דרישות של ביטחון ובטיחות של המשטרה שאנחנו לא יכולים להגיד להם לא.

זבולון כלפה: מתי התחילה התוכנית, משנת 2000 ו-?

<קרן שפר: 2012, זו השנה האחרונה.

זבולון כלפה: זאת אומרת, זו השנה האחרונה בעצם.

<קרן שפר: כן.

סתיו שפיר: אבל תקני אותי אם אני טועה, נדמה לי שהגעת לוועדה בדיוק על הסיפור הזה כבר לפחות פעמיים, אם לא יותר.

<קרן שפר: לא, למה?

זבולון כלפה: לא.

סתיו שפיר: על הילולת הרשב"י?

<קרן שפר: על הילולת הרשב"י?

<קרן שפר: לא, זה פעם ראשונה.

זבולון כלפה: לא, היא לא הייתה פה על זה.

ניסן סלומינסקי: זו פעם ראשונה.

סתיו שפיר: מי היה כאן?

זבולון כלפה: היא הייתה פה על דברים אחרים.

סתיו שפיר: אבל הייתה הילולת הרשב"י כבר כמה פעמים בתוך העברות.

ניסן סלומינסקי: אולי משרד אחר כי זה - - -

סתיו שפיר: לא הייתי פה שנה שעברה אז זה לא - - -

ניסן סלומינסקי: אולי משרד אחר כי זה משותף לכמה משרדים.

<קרן שפר: לא, זו פעם ראשונה ברוך השם.

ניסן סלומינסקי: אבל היית צריכה להיות שם כדי לדעת להסביר.

זבולון כלפה: מילא בגילנו להתחיל לחשוב שאנחנו לא זוכרים - - -

<קרן שפר: כל שנה, והשנה לא יצא לי להיות.

<קרן שפר: כל שנה זה - - -

ניסן סלומינסקי: חמור מאוד.

סתיו שפיר: זה עובר גם דרך משרדים אחרים?

<קרן שפר: לא, רק אצלנו.

<קרן שפר: התקציב של המרכז הארצי למקומות קדושים עבר למשרד הדתות אבל הרשב"י נשאר אצלנו.

ניסן סלומינסקי: אבל אמרת שהתקציב משותף לכמה משרדים.

<קרן שפר: רק בהחלטת הממשלה, אבל הכול יוצא מאצלנו.

סתיו שפיר: גם הקצאות ביטחוניות?

<קרן שפר: הכול, הכול אצלנו.

ניסן סלומינסקי: כל משרד משלם את החלק הרלוונטי שלו למשרד הזה.

ניסן סלומינסקי: אתם צריכים לקבל מהם, נכון?

ניסן סלומינסקי: כל משרד משלם את החלק הרלוונטי שלו אליכם.

<קרן שפר: זה חמישה משרדים, כל משרד שם 1.8 בהעברה.

ניסן סלומינסקי: הבנתי, זה מה שאני אומר.

ניסן סלומינסקי: מי בעד לאשר את פניות 39–40?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: אושר.

ניסן סלומינסקי: פנייה 41 עד 44.

<אליאן רובנוביץ': אנחנו מדברים על יישום הסכם תקציבי לשנת 2013, 2014, זה תוספות תקציב לפרויקטי ייעוץ, תוספות כוח-אדם ומימון תמיכות בשידור קהילתי.

ניסן סלומינסקי: זאת אומרת, אתם בעיקר משרד רגולטיבי?

<אליאן רובנוביץ': כן.

ניסן סלומינסקי: ולכן אתם משתמשים בייעוץ או דברים כאלה.

ניסן סלומינסקי: מה זה הדבר שאמרת "התמיכות", למה?

<אליאן רובנוביץ': תמיכות - המשרד מחלק תמיכות בשידורים קהילתיים, זה כל המתנ"סים, השידורים, מתנ"ס באיזושהי שכונה בתל-אביב, בירושלים, אנחנו משתתפים, מחלקים תמיכה למתנ"סים האלה או ארגונים.

סתיו שפיר: ושוב, אותה שאלה מקודם, מדובר פה לפחות בחלק בהחלטת ממשלה מ-2012.

<אליאן רובנוביץ': כן, ענינו גם.

<אליאן רובנוביץ': זו הייתה טעות בתקצוב, תקצבו את זה כהרשאה להתחייב בתקציב רגיל במקום תקציב פיתוח, ולכן כל שנה מחדש צריך לתקצב את זה, את החלק היחסי.

סתיו שפיר: כל שנה מחדש טועים?

<אליאן רובנוביץ': סליחה, היתרה.

<אליאן רובנוביץ': מדובר על תקציב של פיתוח משדרים של "עידן פלוס".

<אליאן רובנוביץ': הממשלה מממנת בגובה של 80 מיליון שקל, זה תוקצב כהרשאה להתחייב עד שהפרויקט הזה ייגמר.

<אליאן רובנוביץ': מכיוון שבטעות ה-80 מיליון האלו תוקצבו בתקציב שוטף ולא בתקציב פיתוח אי-אפשר היה לקבל עודפים בגין התקצוב הזה, לכן אנחנו מתוקצבים כל שנה בנפרד.

<אליאן רובנוביץ': לא ב-80 מיליון אלא באופן יחסי כמה שאנחנו - - -

ניסן סלומינסקי: החלק היחסי כל שנה, זה יורד כל שנה ה-80 מיליון.

<אליאן רובנוביץ': כן.

שמעון סולומון: יש תקציב, אני לא יודע אם זה כלול פה, של ITV, של יוצאי אתיופיה, כי זה תקוע - - -

<אליאן רובנוביץ': פה זה לא כלול, זה נמצא בבסיס בתקציב 4.8 מיליון שקל.

שמעון סולומון: זה תקוע - - -

<אליאן רובנוביץ': כן, פה זה שידורים קהילתיים.

ניסן סלומינסקי: אז אם תמו השאלות, מי בעד לאשר את פניות 41 עד 44?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: בעד – רוב

ניסן סלומינסקי: נמנעים – אין

שמעון סולומון: אני מבקש רוויזיה כי יש כמה דברים שאני צריך לבדוק.

ניסן סלומינסקי: בסדר, אבל תוכל לעשות את זה עד מחר?

ניסן סלומינסקי: יש סיכוי?

שמעון סולומון: עד מחר אם אספיק.

שמעון סולומון: יש כאן אדם שאני צריך לשאול.

ניסן סלומינסקי: מאה אחוז, אז תשב אתה אפילו אחר כך אולי.

ניסן סלומינסקי: פניות 45–46, תיירות.

<קרן שפר: הפנייה נועדה להעביר 100 מיליון ש"ח עבור עידוד האחסון המלונאי בישראל, זה תוכנית המענקים שלנו.

<קרן שפר: זה בעצם מענקים להקמת בתי-מלון, זה משלים את ה-100 מיליון שקיים לנו בבסיס, וזה תוכנית של 200 מיליוני ש"ח.

<קרן שפר: חברת הכנסת שפיר שאלה אותי בעצם מה הקריטריונים, אנחנו מוציאים נהלים, הכול מפורסם באתר שלנו, כל הקריטריונים, מגישים בקשות וזה מגיע למינהלת השקעות ולפי זה מאשרים.

<קרן שפר: כמו כן, יש פה גם תוספת של 70 מיליון ש"ח לתקציב התשתיות התיירותיות של משרד התיירות, גם כאן יש קריטריונים, כל הרשויות המקומיות פונות אלינו, יש ועדת - - - ששותפים לה גם משרד האוצר.

סתיו שפיר: מה הם הקריטריונים?

<קרן שפר: למשל, איזה תיירים באים?

<קרן שפר: אם זה תיירות נכנסת או תיירות פנים, עד כמה זה פרויקט חדשני, הכול מפורסם בנהלים שלנו.

<קרן שפר: יש לי אותם פה, אני יכולה להביא לך.

סתיו שפיר: אשמח לראות.

בועז טופורובסקי: התאחדות בתי-המלון מאוד מרוצה מזה.

ניסן סלומינסקי: מה שהסברת קודם, אחסון, הכוונה בתי-מלון או אכסניות?

<קרן שפר: פה זה לא אכסניות, פה זה ממש - - - ומקודם זה היה בתי-מלון, זה מענקים לפי חוק לעידוד השקעות הון 20%.

ניסן סלומינסקי: בסדר.

ניסן סלומינסקי: בינתיים יש תגבור של תיירים אז ברוך השם.

<קרן שפר: כן, יש גידול של 5% בתיירות הנכנסת.

ניסן סלומינסקי: לא הצלחתי למצוא מקום כמעט - - -

סתיו שפיר: השנה?

<קרן שפר: כן, לעומת תקופה מקבילה.

ניסן סלומינסקי: רמדה מפוצץ, לא היה מקום.

שמעון סולומון: אבל מה זה האפליה הזאת עם האכסניות?

ניסן סלומינסקי: בזה אני רוצה לדון בנפרד, אבל צריך לעשות לזה הכנה.

שמעון סולומון: נושא בפני עצמו.

בועז טופורובסקי: כי אכסניות לא מיוצגות על-ידי התאחדות בתי-המלון.

סתיו שפיר: על איזה מספרים זה עומד?

<קרן שפר: השנה הסתיימה ב-3.5, ואנחנו מעריכים שנהיה ב-3.7.

סתיו שפיר: זה הולך לפי מדינות?

סתיו שפיר: סתם סקרנות.

<קרן שפר: שאלה יפה, אני יכולה לבדוק לך.

בועז טופורובסקי: למה יש עידוד של בניית בתי-מלון ולא אכסניות?

<קרן שפר: כי זה לפי החוק לעידוד השקעות הון.

ניסן סלומינסקי: זה ה-200 מיליון שהממשלה החליטה, אז עכשיו - - -

זבולון כלפה: לגבי אכסניות, יש להם מיזם שהם שותפים ביחד עם משרד החינוך.

סתיו שפיר: זה דיור בר-השגה, בועז.

שמעון סולומון: אולי הם פחות חזקים.

שמעון סולומון: אני לא חושב שיש פה - - -

<קרן שפר: לא, יש חוק פשוט, חוק זה כמו מפעל - - -

זבולון כלפה: לגבי אכסניות הם כן שותפים, משרד התיירות כן שותף לתוכנית חמש שנתית יחד עם משרד החינוך.

ניסן סלומינסקי: היא מדברת על מה שהממשלה החליטה, זה רק פיזור של ההחלטה שהייתה כל שנה.

ניסן סלומינסקי: למה הממשלה מחליטה, זה סיפור שצריכים לדון, אבל זה לא במסגרת הזו כי זה מה - - -

זבולון כלפה: אבל הם כן שותפים באכסניות, הם כן משתתפים בבניה של אכסניות ופיתוח.

<קרן שפר: כן.

ניסן סלומינסקי: אז אמרתי שזה סעיף נפרד.

זבולון כלפה: 29 מיליון שקל?

<קרן שפר: לתוכנית הכללית אנחנו מעבירים 5.8 מיליון.

זבולון כלפה: כן, אבל משרד החינוך מוסיף עוד משהו.

<קרן שפר: נכון.

ניסן סלומינסקי: זה סיפור נפרד, על זה נקיים דיון נפרד, זבולון.

<קרן שפר: החלק שלנו 24 מיליון ש"ח במשך חמש שנים.

ניסן סלומינסקי: קרן, נשב אתך, תכיני את זה, נקיים דיון נפרד על זה.

<קרן שפר: המנכ"ל גם דיבר עם חבר הכנסת כלפה והוא אמר לו שהוא ישמח לבחון עוד גורמים שיגדילו את האחסון הזה.

זבולון כלפה: יש עתיד לא רוצים לעזור לי בעניין הזה.

בועז טופורובסקי: למה?

בועז טופורובסקי: האכסניה ביצהר זה חשוב?

ניסן סלומינסקי: רבותי, פניות 45–46, מי בעד לאשר?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: אושר.

ניסן סלומינסקי: פנייה 47.

סתיו שפיר: אה, סייבר.

ניסן סלומינסקי: משרד ראש הממשלה.

<רועי קונפינו: הפנייה נועדה להוסיף תקציב הרשאה להתחייב של 50 מיליון שקל למטה הסייבר הלאומי לטובת הקמת מרכז תגובה לאומי לאירועי סייבר.

ניסן סלומינסקי: זה במשרד ראש הממשלה או שזה מתפצל משם?

שמעון סולומון: ראש הממשלה.

<רועי קונפינו: לא הבנתי את השאלה, מה מתפצל משם?

ניסן סלומינסקי: אני שואל, המטה עצמו זה במשרד ראש הממשלה?

<רועי קונפינו: המטה כפוף לראש הממשלה.

סתיו שפיר: חבל שלא למשרד החלל.

ניסן סלומינסקי: לא, משרד ראש הממשלה.

שמעון סולומון: רגע, הוא נמצא בבאר-שבע, לא?

שמעון סולומון: המרכז.

<רועי קונפינו: נכון.

<רועי קונפינו: קודם כול המרכז עוד לא קיים, אבל המטרה להקים את המרכז.

<רועי קונפינו: בהנחה שהתקציב הזה יאושר, אם תחליטו לאשר את התקציב הזה, יצא מכרז, במכרז הזה יוגדר שאת המרכז תקים חברה חיצונית – זה לא יהיה עובדי מדינה אלא זה יהיה בחברה חיצונית מקצוענית שתעשה את זה – והם אמורים להקים את זה בבאר-שבע, במתחם ההיי-טק צמוד לאוניברסיטה וגם צמוד לבסיס החדש שתקשוב אמור לעבור אליו.

סתיו שפיר: מה העלות הכוללת של המטה?

<רועי קונפינו: העלות הכוללת של המטה בתקנים?

סתיו שפיר: בכסף.

<רועי קונפינו: יש לו תקציב תפעול של כמה עשרות מיליוני שקלים, אני חושב 12 מיליון שקל אם אני לא טועה, ועוד תקציב פעולות של בערך 40, 50 מיליון שקל.

בועז טופורובסקי: בהרשאה להתחייב עכשיו אנחנו רוצים כמעט 100 מיליון שקל.

סתיו שפיר: רגע, תקציב שנתי אתה אומר - - -

<רועי קונפינו: כמה תהיה סך הכול ההרשאה להתחייב השנה?

בועז טופורובסקי: כן.

<רועי קונפינו: עם התוספת הזאת היא תעמוד על בערך 100 מיליון.

סתיו שפיר: אתה אומר תקציב שנתי של 12 מיליון?

סתיו שפיר: ותקציב הקמה?

סתיו שפיר: לא הבנתי.

סתיו שפיר: איך זה מתחלק?

<רועי קונפינו: תקציב התפעול השנתי הוא בערך 12 מיליון שקל.

סתיו שפיר: וה-40 מיליון זה משהו שהוא מה?

<רועי קונפינו: 40 מיליון שקל לטובת פעולות: קניות, התקשרויות, נושא למשל - - -

סתיו שפיר: הוא חד-פעמי או שהוא גם חלק מהתקציב השנתי?

<רועי קונפינו: יש לו כמה רכיבים.

<רועי קונפינו: חלק מהכסף שם זה בגין פעולות שבוצעו בעבר ואנחנו עכשיו מתקצבים אותם, למשל, אם המטה התקשר בעבר מול המדען הראשי על תוכנית לפיתוח סייבר במגזר הפרטי אז חלק מהכסף זה לזה.

<רועי קונפינו: יש גם דברים שהם רב-שנתיים, ואני מניח שהם יתוקצבו גם בהמשך, בינתיים אין לנו עוד סיכום תקציבי או מסגרת תקציב לשנת 2015 אז אני יכול רק לשער, אבל - - -

סתיו שפיר: אז הכול פה זה בהרשאה להתחייב?

<רועי קונפינו: שוב, יש תקציב פעולות שהוא מזומן ויש גם הרשאה להתחייב.

<רועי קונפינו: יש הרשאה להתחייב של 50 מיליון שקל בערך, - -

סתיו שפיר: שנתית?

<רועי קונפינו: - - ואנחנו מבקשים פה להוסיף אליה עוד 50 מיליון שקל.

סתיו שפיר: זה שנתית הרשאה להתחייב ל-50 מיליון?

סתיו שפיר: המספרים פשוט לא מסתדרים איכשהו.

<רועי קונפינו: למה?

סתיו שפיר: אתה מדבר על 12 מיליון שקל תקציב שנתי ואז אמרת 40 לפעולות - - -

<רועי קונפינו: לא.

<רועי קונפינו: 12 מיליון שקל זה תקציב התפעול של השכר, זאת אומרת, שכר, דברים כאלה.

<רועי קונפינו: תקציב הפעולות, הקניות, זה בערך 40 מיליון שקל ויש עוד הרשאה להתחייב.

סתיו שפיר: של 50?

<רועי קונפינו: נכון.

סתיו שפיר: שהיא שנתית?

<רועי קונפינו: שוב, אני לא יודע מה זה אומר "שנתית", אבל ההרשאה הזאת - - -

סתיו שפיר: לשנה?

סתיו שפיר: למתי מתחייבים?

סתיו שפיר: מתי מסיימים את ההתחייבות?

<רועי קונפינו: כן, לשנת 2014 יש בערך 50 מיליון שקל.

ניסן סלומינסקי: זה תוספת, יש לכם 48 מיליון שקל הרשאה להתחייב, וזה תוספת עוד 50 מיליון של הרשאה להתחייב על תקציב של 57 מיליון.

<רועי קונפינו: נכון.

סתיו שפיר: כשהתקציב ל-2013 היה 38 מיליון, ככה זה מופיע בספר.

סתיו שפיר: אז זה היה 38 מיליון ועכשיו הוא בעצם מוגדל פעמיים.

<רועי קונפינו: אני לא יודע מה זה מוגדל פעמיים.

<רועי קונפינו: בבסיס התקציב - - -

ניסן סלומינסקי: בהרשאה.

סתיו שפיר: זה המספרים שאתה אומר עכשיו.

<רועי קונפינו: בבסיס התקציב יוקצה סכום מסוים.

סתיו שפיר: מהו?

<רועי קונפינו: בערך 50 מיליון שקל הרשאה.

ניסן סלומינסקי: 57 מיליון.

סתיו שפיר: ל-2014?

<רועי קונפינו: כן, ועכשיו אנחנו מבקשים להוסיף עוד 50 מיליון.

סתיו שפיר: בספר מופיע כ-38 מיליון.

<רועי קונפינו: אני חושב שה-38 זה ל-2013, אבל אני יכול לבדוק.

ניסן סלומינסקי: לא, כאן כתוב 57 - - -

<מעין נשר: ל-2014.

ניסן סלומינסקי: זה ל-2014.

סתיו שפיר: אז 38 ל-2013, 57 ל-2014, ועכשיו אתם מבקשים עוד 50 מיליון.

<רועי קונפינו: אנחנו מבקשים להוסיף 50.

ניסן סלומינסקי: להרשאה להתחייב, כן.

סתיו שפיר: איך אתם עוקבים אחרי ההרשאות להתחייב האלה?

סתיו שפיר: יש פה תמיד משהו שהוא קצת – נראה נורא מוזר, ההרשאות להתחייב תמיד מגיעות עם המילה "בערך", ואני לא כל כך מבינה איך אתם עוקבים אחרי ההתחייבויות, מתי שולמו, למי שולמו, ההתחייבויות הנוספות לאותו תחום - איך זה מתבצע?

<רועי קונפינו: כל פעם שנותנים לאיזשהו משרד תקציב הרשאה להתחייב, התקציב הרשאה להתחייב הזה ניתן בגין איזושהי סדרה של פרויקטים שמאושרת.

סתיו שפיר: ברור.

<רועי קונפינו: לסדרת הפרויקטים הזאת יש תזרים צפוי, זאת אומרת, אם עכשיו למשל, מטה הסייבר רוצה להקים מרכז תגובה לאומי לאירועי סייבר, אחרי עבודת מטה שהוא עשה הוא מעריך שהדבר הזה יעלה לו בערך 50 מיליון שקל ושהפריסה תהיה, נגיד לצורך העניין במקרה הזה 10 מיליון שקל בשנה.

<רועי קונפינו: אז אנחנו מעריכים שנצטרך לשים מזומן של 10 מיליון שקל בכל אחת מחמש השנים הקרובות.

<רועי קונפינו: ואנחנו נותנים תקציב הרשאה של 50 מיליון שקל למסגרת.

סתיו שפיר: ואז איפה אתם שומרים את הכסף בפועל?

סתיו שפיר: כי נתתם הרשאה ל-50 מיליון, אבל זה הולך להתחלק על-פני חמש שנים, אז בזמן החמש שנים האלה לא משתמשים ב-50 מיליון - - -

ניסן סלומינסקי: הכסף הזה משוריין.

<רועי קונפינו: אנחנו לא שומרים - - -

ניסן סלומינסקי: הכסף הזה משוריין, זה כמו נניח הקציבו לתחבורה, לעשות נניח כביש לוקח לו חמש שנים, הכסף נמצא בתקציב בשנה הראשונה וזהו.

ניסן סלומינסקי: שם בתקציב של אותה שנה ראשונה, ואחר כך בעודפים מחויבים הוא עובר, כשמבחינת המשרד האוצר הכסף הזה סגור, לא נוגעים בו, זאת אומרת - - -

סתיו שפיר: זאת אומרת שאם שמנו הרשאה להתחייב של 300 מיליון שקל אבל כל שנה מוציאים 10, אז אנחנו לא משתמשים ב-290 מיליון שקל באותה שנה.

ניסן סלומינסקי: זה לא, הכול זה רישום.

<רועי קונפינו: לא, תקציב הרשאה להתחייב זה לא מזומן.

<רועי קונפינו: תקציב הרשאה להתחייב זה אפשרות, זה הרשאה למשרד להתחייב על מזומן מסוים.

סתיו שפיר: אבל היא מתבססת על אפשרות אמיתית.

<רועי קונפינו: נכון, אבל אם לצורך העניין אני נותן 300 מיליון שקל הרשאה להתחייב, כל ה-300 מיליון שקל מנוצלים במובן הזה שאם עכשיו המשרד הולך וחותם או אם מקימים כביש והכביש עולה 300 מיליון שקל, הוא חותם מול החברה הקבלנית על חוזה בסך של 300 מיליון שקל.

<רועי קונפינו: במובן הזה כל תקציב ההרשאה להתחייב מנוצל.

<רועי קונפינו: אחר כך, לדוגמה, אם השנה הראשונה של החוזה היא השנה, ומתוכה אני צריך לשלם 10 מיליון שקל, אני צריך גם שיהיה מתוקצב מזומן של 10 מיליון שקל כדי לממן את ההתחייבות השנתית שלי.

סתיו שפיר: ברור.

ניסן סלומינסקי: אסביר.

ניסן סלומינסקי: נניח 30 מיליון האלה סגורים, - -

סתיו שפיר: ניסן, אני כבר מבינה את - - -

ניסן סלומינסקי: האוצר לא יכול להוציא – נניח, תקציב המדינה 300 מיליארד, בתוך זה יש את ה-300 מיליון האלו, האוצר מתייחס לזה כאילו ה-300 מיליון האלה מוצאים, הוא לא יכול להוציא על חשבונם.

סתיו שפיר: למרות שבפועל הם לא מוצאים.

ניסן סלומינסקי: אין לזה משמעות כי זה רישום.

ניסן סלומינסקי: אבל הוא לא יכול – מבחינתו זה חלק בתוך התקציב וכאילו זה קיים.

סתיו שפיר: יש לזה משמעות כי את זה לא מוציאים על דברים אחרים, יש לזה משמעות.

ניסן סלומינסקי: לא, כי זה מחויב.

סתיו שפיר: אבל אני גם רוצה להוסיף עוד שאלה על זה - - -

שמעון סולומון: סליחה, פה זה נהיה פינג-פונג אז רגע, שנייה, - - -

סתיו שפיר: לא, כדי לא לקחת נושא אחר, בבקשה.

שמעון סולומון: אגיד כמה משפטים, כי זה נהיה פינג-פונג, אז אני רוצה גם להכניס כמה מילים.

שמעון סולומון: אני חושב שדווקא במקרה הזה שגם ביקרנו שם וראינו באמת, שמענו סקירה די רחבה במקום שאתה מדבר עליו בבאר-שבע, דווקא בגלל שזה התחלתי ומשהו שנבנה בהדרגה ולאט, נראה לי חבל לבזבז זמן, כי זה נראה לי הכי הגיוני לא לתקצב בבת אחת אלא משהו שהוא בהדרגה.

ניסן סלומינסקי: היא שאלה שאלה עקרונית שלא קשורה דווקא לזה.

סתיו שפיר: אין בעיה, אבל יש שאלה על פרקטיקה.

סתיו שפיר: אני לא בהכרח אצביע נגד, אני רק רוצה להבין.

סתיו שפיר: היו מקרים שהגיעו לכאן העברות, ובעיקר בהרשאות להתחייב, וכששאלנו איך אתם עוקבים אחרי היישום, הביצוע או מה קורה לכסף מהשנייה שהוועדה מאשרת אותו, קיבלנו תשובות שאמרו: אנחנו לא עוקבים או אין לנו יכולות לעקוב.

סתיו שפיר: זה תשובות שהגיעו מהאנשים הכי בכירים באגף תקציבים.

סתיו שפיר: אז אני שואלת במקרים כאלה שבהם אנחנו מתבקשים להעביר סכומים שהם מאוד מאוד גדולים - - -

ניסן סלומינסקי: מישהו אמר דבר כזה?

ניסן סלומינסקי: לא שמעתי אף פעם.

ניסן סלומינסקי: קשה לי לדמיין שמישהו אמר את זה, אבל אני לא יודע, יכול להיות.

סתיו שפיר: נאמר, אביא לך את הפרוטוקול.

סתיו שפיר: אביא לך את הפרוטוקול בשמחה.

סתיו שפיר: למזלנו כותבים פרוטוקול והוועדה אפילו מצולמת.

ניסן סלומינסקי: יכול להיות, אני לא שמעתי וקשה לי לדמיין כזה דבר.

סתיו שפיר: אז פעם הבאה כשזה יאמר אדגיש זאת בפניך.

ניסן סלומינסקי: אוקיי.

סתיו שפיר: לכן אני שואלת, איך אתם מבצעים פה את המעקב, כי בכל פעם שמבקשים הרשאה להתחייב זה נראה לנו מאוד הגיוני, ופה באמת ופרויקטים חשובים חלקם.

סתיו שפיר: איך מתבצע המעקב אחרי היישום של הדבר ואיפה נמצא הכסף בכל נקודה מהרגע שהמדינה מוציאה אותו?

<<מעין נשר: אענה על השאלה.

<<מעין נשר: קודם כול, האמירות שנאמרו לגבי מעקב לא קשורות לענייני הרשאה, צריך להבדיל.

<<מעין נשר: מה שרועי הסביר פה זה בדיוק נועד למנוע את מה שניסית להגיד שאולי קורה.

<<מעין נשר: ה-290 מיליון בגלל שהם רק רישומיים, הם לא נשמרים בשום מקום בפועל, ולכן אחזקת כסף בבנק עולה כסף.

<<מעין נשר: גלגול עודפים זה מה שאנחנו רוצים למנוע.

<<מעין נשר: הרשאה להתחייב היא אפשרות להתחייב על כסף שלא נמצא בתוך התקציב, וכשיצטרכו אותו הוא באמת ישכב שם ואז הוא יוצא כמה שיותר מהר.

<<מעין נשר: > כשאת מדברת על מעקב אחרי התחייבויות צריך להבדיל.

<<מעין נשר: אנחנו מתקצבים מסגרת תקציבית למשרד, המשרד מוציא, בין אם זה הרשאה ובין אם זה מזומן, הוא מוציא התחייבויות לגופים שונים ותשלומים בפועל.

<<מעין נשר: מי שעוקב אחרי ההתחייבות זה החשבים של המשרדים שנמצאים תחת אחריות החשב הכללי.

<<מעין נשר: אנחנו כאגף לא תפקידנו לעקוב אחרי החשבוניות, אבל החשב הכללי עוקב אחרי ביצוע התשלומים וביצוע ההתחייבויות ברמת החשבונית.

<<מעין נשר: זאת אומרת, כל שקל מה-50 מיליון האלה שעכשיו עובר יש אגף של החשבות של מטה הסייבר שעוקב אחרי זה שכל שקל ששולם מתקציב המדינה מגובה בחשבונית שמביא הספק או מי שזה לא יהיה, ואף אחד לא זורק כסף לאוויר - - -

סתיו שפיר: הוא יכול להגיד לי בכל נקודה בשנה כמה כסף מתוך ההרשאה להתחייב כבר יצא והשתמשו בו?

<מעין נשר: נמצא פה רפרנט מקרו שמנהל מעקב אחרי תקציב ההרשאה בכולל.

<מעין נשר: אנחנו כאגף עוקבים אחרי ההרשאות שאנחנו נותנים בסך הכול כדי לדעת כמה מזומן נצטרך לתת בגינם כל שנה.

<מעין נשר: אם נתתי פה 300, פה 50, מתוך ה-300 אצטרך שנה הבאה לתת מזומן 10, מתוך ה-50 עוד 20, אז אני צריכה לדעת ששנה הבאה אני צריכה לתת 30, זה בדיוק התפקיד שלו, לעקוב אחרי זה.

<מעין נשר: אין דברים כאלה שלא עוקבים.

<מעין נשר: אני חושבת שיש בלבול כי אולי אמרנו שאנחנו בפועל בתוך המשרד לא יושבים ועוקבים אחרי החשבוניות, זה החשב הכללי, אבל בוודאי שאנחנו עוקבים אחרי המסגרת התקציבית, הן של ההרשאה להתחייב והן של המזומן, אחרת יהיו גירעונות בתקציב, אי-אפשר, אנחנו לא רפובליקת בננות.

סתיו שפיר: אז שוב, אז נקודת זמן אפשר לשאול אתכם בכמה מהכסף השתמשו ואתם יכולים לדעת בדיוק את המספר.

<מעין נשר: כן, בוודאי.

ניסן סלומינסקי: בעיקרון הם יכולים על כל שנייה, הם רק לא אומרים את זה, אבל בעיקרון בכל רגע נתון – וזה היום המערכת, המרכבה – הם יכולים להגיד לך בדיוק על השנייה כמה יש, כמה יצא וכו', רק הרבה פעמים זה שמור עמהם, אבל זה סיפור נפרד.

סתיו שפיר: ולמה זה שמור אתכם?

ניסן סלומינסקי: לא יודע להגיד, אבל זה לא הם.

סתיו שפיר: אבל שאלתי אותם.

ניסן סלומינסקי: זה לא ברמה שלהם, תאמיני לי.

סתיו שפיר: מה זאת אומרת?

ניסן סלומינסקי: לא, זה לא ברמה שלהם.

סתיו שפיר: הם אנשים מאוד חכמים, ענו תשובות מאוד יפות.

ניסן סלומינסקי: אבל אני אומר, למה זה שמור באופן כללי, אנחנו כמה פעמים ניסינו - - -

<מעין נשר: זה לא שמור.

<מעין נשר: אם תבקשי לדעת כמה יצא מתוך פרויקט מסוים אני יכולה להביא לך את הנתונים, - -

ניסן סלומינסקי: אה, זה לא שמור.

סתיו שפיר: אני לא צריכה לבקש, זה צריך להיות פתוח בלי שאני אבקש.

<מעין נשר: - - תלוי באיזה פרויקטים.

<מעין נשר: יש מניעה לתת נתונים מאיזושהי סיבה של חיסיון או לא יודעת מה, לא ניתן, אבל בקבוע אין שום מניעה.

ניסן סלומינסקי: על פרויקט ספציפי אין בעיה.

<מעין נשר: כל דבר שעובר פה אם רוצים לדעת מה על כל הביצוע שלו.

סתיו שפיר: בקיצור, כל הנתונים האלה כבר נמצאים על מחשב ואין שום מניעה להעלות אותם לציבור.

<במעין נשר: בוודאי.

<רועי קונפינו: רק אגיד יותר מזה, הם גם נמצאים, לא יודע אם ברמת פירוט שאולי רצויה או מבחינתך או שאולי צריך להגביר אותם, אבל הם נמצאים גם באינטרנט באתר של החשבת הכללית ושל משרד האוצר data.gov.il, בסוף כל שנה יש גם את הביצוע של התקציב ברמת תקנות.

<רועי קונפינו: >

סתיו שפיר: לא, ביצוע של התקציב בוודאי, זו לא השאלה.

<רועי קונפינו: אז ברמת תקנה אתה יכול להגיד, אם בתקנה מסוימת בוצע כך וכך כסף, זה הסכום שיצא.

<מעין נשר: זה מפורסם גם פעם בחודש, ביצוע התקציב לציבור.

ניסן סלומינסקי: רבותי.

זבולון כלפה: מעין, עוד שאלה אחת קטנה, במסגרת כל אותן דוחות, מעקבים, בדיקות שאתם מבצעים, אתם גם מבצעים בדיקה כזו שאומרת לצורך העניין פרויקט מסוים תוכנן במקור x, בפועל בסיום הפרויקט יצא מה שיצא, מישהו עושה את המעקב הזה?

<איתי טמקין: אחד החלקים המרכזיים בבניית תקציב, כל פעם שבונים תקציב לשנה הבאה היא אומדן, בעצם כל משרד יחד עם משרד האוצר עושה אומדן של כל ההרשאות שניתנו בעבר, כמה יצא עד עכשיו וכמה צפוי לצאת בשנה הקרובה.

<איתי טמקין: לפי האומדן הזה שמתעדכן כל פעם מחדש יש לדוגמה דברים שהתחייבו עליהם ובסוף לא מתרחשים, כמו לדוגמה פשיטות רגל של קבלנים ודברים כאלה, דברים שהמדינה התחייבה ובסוף לא קורים.

<איתי טמקין: כלומר, הרשאות שניתנו ובסוף לא יצאו, גם זה קורה.

<איתי טמקין: עושים אומדן של כל הדבר הזה וככה בונים בצורה המיטבית את התקציב לשנה הבאה בעצם.

זבולון כלפה: כן, אבל בפעולות בסופו של תהליך ממה שאני רואה ומכיר לפחות לא מעט פעמים, יש לא מעט הזדמנויות כאלה ואחרות שרוצים להיכנס לפרויקט מסוים, אז אומרים: האומדן על הפרויקט הוא x, בפועל האומדן על הפרויקט הוא x3, לא x, אלא מה, אז עכשיו המדינה מתחייבת, מתחילה את התהליך, נכנסים לביצוע, ואז לאחר מכן פתאום מגלים שיש פה איזה משהו גדול כשאתה כבר נמצא בתוך התהליך.

<מעין נשר: זאת כבר שאלה הרבה יותר מורכבת.

<מעין נשר: כשהאומדן הוא פחות ממה שתוקצב מלכתחילה אז אין בעיה לקחת את ההרשאה שלא נוצלה ולא להשתמש בה.

<מעין נשר: כאשר פרויקט, בדרך כלל זה בתחומי תשתית, מתגלה בתור משהו שעולה יותר ממה שהוא תוכנן, המשרד המבצע צריך לעשות היערכות מחדש, לבוא לדיונים תקציביים, אם זה שנה קדימה אז זה בדיון לתקציב שנה הבאה, אם זה קורה באמצע השנה אז בא מול הצוות.

<מעין נשר: בשביל זה אנחנו פה, כדי לראות – לא יכול להיות שכשיטה המשרדים או מי שזה לא יהיה, שמבצע עבור הממשלה, יבוא ויגיד x ואז יבקש x3.

זבולון כלפה: את לא מאמינה במה שאמרת עד עכשיו.

ניסן סלומינסקי: לא, כשיטה.

<קריאות: - - -

<מעין נשר: זה לא אומר שזה לא קורה, אבל - - -

ניסן סלומינסקי: החשב של אותו משרד, אם הוא מאפשר את זה, אז הוא בבעיה.

<מעין נשר: אז צריך לראות למה והאם באמת יש צורך אמיתי.

זבולון כלפה: יש לי קצת שערות לבנות, מעין.

<מעין נשר: האם באמת יש צורך אמיתי להוסיף מסגרת תקציב.

ניסן סלומינסקי: רבותי, מי בעד לאשר את פנייה 47?

ניסן סלומינסקי: ירים את ידו.

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: אושר.

ראובן ריבלין: סתיו נמנעה.

ראובן ריבלין: סיימנו?

<קריאות: לא.

ניסן סלומינסקי: לא.

ניסן סלומינסקי: פנייה 48, תרבות וספורט.

<איתי טמקין: הפנייה נועדה לבצע שינויים פנימיים בתוך תקציב משרד התרבות והספורט.

<איתי טמקין: יש פה הסתות בין מינהל התרבות למינהל הספורט ולתפעול של המשרד.

<איתי טמקין: רשום לכם פה בפנייה את עיקרי הפעולות שהמשרד יבצע בעקבות המעבר של הפנייה הזאת.

ניסן סלומינסקי: שיפוץ מוסדות תרבות, אתה יכול להגיד לי איזה מוסדות תרבות הם הולכים לשפץ.

<איתי טמקין: שיפוץ מוסדות תרבות זה תקנה שיוצאת לפי קריטריונים של תמיכה, לפי סעיף 3א לחוק יסודות התקציב.

<איתי טמקין: אי-אפשר לדעת מראש איזה - - -

ראובן ריבלין: יש קריטריונים שלפיהם - - -

<איתי טמקין: משרד המשפטים מפקח על הקריטריונים, הקריטריונים מדידים, מי שעומד בקריטריונים - - -

ניסן סלומינסקי: פעם "הבימה" עמדה בקריטריונים האלו?

ראובן ריבלין: מה, הכסף עובר למשרד המשפטים?

<איתי טמקין: לא, משרד המשפטים מפקח.

ניסן סלומינסקי: אבל לא מדובר על "הבימה".

<איתי טמקין: לא ספציפית על "הבימה", לא.

ראובן ריבלין: מדובר גם על "הבימה", - - - לפחות "הבימה" פרויקט לאומי.

ניסן סלומינסקי: לכמה הגענו שם?

ניסן סלומינסקי: 200 מיליון?

ניסן סלומינסקי: הנה, זה דוגמה שהתחילו עם משהו והוא נגמר פי שלושה או פי ארבעה או לא יודע פי כמה יותר.

זבולון כלפה: זה חיוור ליד המציאות.

ניסן סלומינסקי: ועוד לא נגמר.

סתיו שפיר: אבל תוך כדי השנה את לא יודעת לאיזה מוסדות זה הולך.

ניסן סלומינסקי: רק אחרי שיאשרו להם?

ניסן סלומינסקי: אחרי שיאשרו את הכסף הם יצאו עם מכרז.

<איתי טמקין: אחרי שיאשרו את הכסף בעצם רצים המודלים, כל מי שרוצה - - -

סתיו שפיר: אז מה הפריע לכם לאשר את הכסף בתוך התקציב?

<איתי טמקין: כשבנו את סך התקציב הכולל לא היה ידוע כמה כסף יוקצה לעניין של שיפץ מוסדות תרבות, בין היתר זה נגזר מכמה שסיימו לשפץ מוסדות תרבות בשנים קודמות, זה לא היה ידוע בבניית התקציב כל הזרם הזה.

<איתי טמקין: לכן אנחנו באים עכשיו ובעצם כשאנחנו יודעים את הסכום הוודאי, שזה הצרכים שעלו מהמשרד לקראת 2014, אנחנו מתקצבים את התקציב בתקנה הזאת.

ניסן סלומינסקי: רבותי, מי בעד לאשר את פנייה 48?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: ירים את ידו.

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: אושר.

ניסן סלומינסקי: פניות 49–50.

<אנסטסיה הראל: הפנייה הזאת נועדה לתגבר את - - -

ניסן סלומינסקי: פיקוד העורף, אז זה משרד הביטחון עכשיו?

<אנסטסיה הראל: זה עוד לא עבר למשרד הביטחון, זה יעבור למשרד הביטחון עם הצעת המחליטים שצריכה להיות מאושרת בממשלה.

ראובן ריבלין: את מדברת על אותם 400 מיליון שהקציבו למשרד להגנת העורף?

<אנסטסיה הראל: אני מדברת על פנייה של "סופת חול, כרגע, "סופת חול" זה ציוד - - -

ראובן ריבלין: זה המסכות, לא?

<אנסטסיה הראל: זה מסכות מגן, זה בעצם - - -

ראובן ריבלין: אז לאן רוצים להעביר את זה?

<אנסטסיה הראל: זה היה במשרד הביטחון וזה נשאר במשרד הביטחון.

ראובן ריבלין: צבוע או נשאר במשרד הביטחון כסעיף כללי?

<אנסטסיה הראל: זה צבוע בסעיף נפרד.

ראובן ריבלין: זה צבוע רק למסכות?

<אנסטסיה הראל: זה נשאר צבוע בסעיף נפרד.

ניסן סלומינסקי: יש החלטה להמשיך עם המסכות או להפסיק עם זה?

ניסן סלומינסקי: אנחנו כל הזמן מתבלבלים, כבר החזרנו שלוש פעמים וקיבלנו.

<אנסטסיה הראל: אסביר.

<אנסטסיה הראל: יש החלטת קבינט שהתקבלה ב-19 בינואר 2014 שאומרת:

<אנסטסיה הראל: עד סוף שנת 2014 ייצור מסכות מגן יופסק, אבל יהיו 80 מיליון שקל שישבו בבסיס תקציב החל משנת 2015 שיופנו למגיבים ראשונים, שזה בעצם חליפות מיגון למגיבים ראשונים שמגיעים לאירוע נקודתי, אירוע חומרים מסוכנים.

ניסן סלומינסקי: זאת אומרת, אין יותר מסכות, אלא זה נועד - - -

<אנסטסיה הראל: כרגע התקבלה החלטה שלא תהיה חלוקה וייצור.

ניסן סלומינסקי: בסדר גמור, כי היה לנו בלבול כל הזמן.

<אנסטסיה הראל: אבל משרד הביטחון עדיין הונחה לעשות עבודת מטה יותר יסודית ועד שנת 2014 להמליץ בדבר המשך.

ראובן ריבלין: אבל זה צבוע ומועבר ל"סופת חול"?

<אנסטסיה הראל: כן.

סתיו שפיר: מה התקציב הכולל של הדבר הזה?

<אנסטסיה הראל: כל כמה שנים מתקצבים תוכנית רב-שנתית, עד עכשיו הייתה תוכנית רב-שנתית מ-2009 עד 2013.

סתיו שפיר: שהייתה על סך?

<אנסטסיה הראל: על סך של 200 מיליון שקל בשנה פחות או יותר.

סתיו שפיר: ומה 2013 והלאה?

<אנסטסיה הראל: לא הייתה החלטה כי לא ידעו אם ממשיכים או לא ממשיכים, בתחילת שנת 2014 התקבלה החלטה שמפסיקים את הייצור של ערכות מגן, אבל השנה מתקציב ה-100 מיליון שקל לטובת הפרויקט כדי להפסיק לאט לאט את הייצור.

<אנסטסיה הראל: בכל מקרה מתקצבים את המגיבים הראשונים שהסברתי שזה חליפות מיגון.

סתיו שפיר: ומה אחוז האזרחים שיש להם את זה כבר?

ראובן ריבלין: 60%.

<אנסטסיה הראל: היה פחות או יותר 65% אזרחים שהיה להם.

סתיו שפיר: שהיה להם?

<אנסטסיה הראל: כן.

סתיו שפיר: ובכל זאת החלטתם להפסיק.

<אנסטסיה הראל: לא אנחנו, משרד הביטחון ורוה"מ.

ניסן סלומינסקי: אז זה מפסיק להיות מעשי.

ראובן ריבלין: אסביר לך.

ראובן ריבלין: הייתה החלטה שמהאווירה שנוצרה בארץ כתוצאה מהנשק הלא קונבנציונלי שיש למדינות עימות אתנו, אז החליטו לקיים את האספקה של מסכות גז, כתוצאה מכך גם לייצר אותם.

ראובן ריבלין: היו אנשים במשרד הביטחון, כמו משה ארנס בזמנו, שאמר: מבחינת הסכנה לעומת ההוצאה אנחנו חושבים שלא צריך בכלל לחלק מסכות גז.

ראובן ריבלין: היה ויכוח גדול בכל ממשלות ישראל גם אצל ארנס, גם אצל שמיר, גם אצל רבין, גם אצל ברק, גם אצל ביבי, גם אצל אריק, וכל פעם הייתה התלבטות.

ראובן ריבלין: ברגע שיצאה השמועה, זאת אומרת, התקבלו החלטות בין-לאומיות שאין צורך, שהסורים מתפרקים מהנשק הזה, זה נתן תירוץ לממשלה לבוא ולשקול פעם נוספת.

ראובן ריבלין: והאיל ויש 40% שלא סיפקו להם וזה דבר של מיליארד, מיליארד 400 מיליון, כאשר חלקם הם בעלי זקנים וחלקם, לצערי הרב, ערבים שהיישובים שלהם לא קיבלו את מסכות הגז, נוצר מצב של אי-שוויוניות.

ראובן ריבלין: באו והחליטו בשכל רב לבוא ולומר: אין צורך יותר במסכות גז, אבל יש צורך ביחידות ולהמשיך ב"סופת חול" בכל המובן של ההתגוננות כאשר יהיה צורך.

ראובן ריבלין: עם הנפילה שיבואו אנשים מוגנים וכל הדברים האלה, זה חוסך מיליונים אם לא מיליארדים למדינה.

ראובן ריבלין: ולכן נשאר הכסף, עכשיו הם רוצים העברה.

ניסן סלומינסקי: רבותי, בואו נתקדם.

ניסן סלומינסקי: מי בעד?

ראובן ריבלין: דרך אגב, כל חבריך בוועדת החוץ והביטחון תמכו בעניין הזה.

ניסן סלומינסקי: יישר כוח לרובי.

ניסן סלומינסקי: מי בעד אישור פניות 49–50?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: הפניות אושרו.

<מעין נשר: 51 ו-52 הן הולכות יחד.

<מעין נשר: פנייה 51 נועדה לעשות שינויים פנימיים בתקציב הפעילות והתפעול של משרד החקלאות, ופנייה 52 נועדה לעשות שינויים פנימיים בתקציב התמיכות של משרד החקלאות.

<מעין נשר: אם אתם רוצים אסביר פה את הסכומים שעוברים.

<מעין נשר: יש פה בפנייה 51 - 3 מיליון שקלים שעוברים בהרשאה להתחייב בעצם ממשרד החקלאות למינהל המחקר החקלאי שהוא יחידת סמך שלו, ו-266,000 שקל במזומן שעוברים הפוך מהמינהל.

ניסן סלומינסקי: רגע, 3 מיליון זה כמעט כל התקציב שלכם.

<מעין נשר: לא, יש לנו – אתה יכול לראות שיש 676.

ניסן סלומינסקי: לא, אני צוחק, אתם גם נהפכתם כבר למשרד רגולטיבי בלבד כמעט חוץ ממחקר, חוץ מהתחום של מחקר אתם רק רגולטיביים.

זבולון כלפה: - - - לנו מלח על הפצעים.

ניסן סלומינסקי: אני יודע.

<מעין נשר: זה מה שהייתי רוצה שיקרה, אבל המשרד - - -

ראובן ריבלין: זה המדען הראשי.

ניסן סלומינסקי: לא, חקלאות.

ניסן סלומינסקי: בן חקלאי, מה שנקרא, אז ביחס לזה זה מצטמצם.

<מעין נשר: אני משרד האוצר, הייתי שמחה אם משרד האוצר היה - - -

זבולון כלפה: היא אומרת שיש חקלאים צעירים, למה המדינה לא עושה מספיק כדי לעודד אותם?

זבולון כלפה: זה עוד תקלה.

זבולון כלפה: אבל אני אומר לך את האמת, זה דווקא הישג.

זבולון כלפה: הנה, עכשיו תראה, מכים את המחירים ברשתות, הם מגיבים.

ניסן סלומינסקי: זה נכון, הגיע הזמן.

ראובן ריבלין: יאיר שמיר הוא באמת עם תשומת לב.

ניסן סלומינסקי: הוא רציני.

<מעין נשר: אז יש פה 3 מיליון שקלים שעוברים מהמשרד למינהל המחקר בהרשאה, נועדו לצרכי בינוי, והפוך, במזומן עובר מהמינהל למשרד שנועדו להתחשבנות בתפעול השוטף.

זבולון כלפה: לא הבנתי.

זבולון כלפה: 3 מיליון או 300 מיליון?

<מעין נשר: 3 מיליון.

ניסן סלומינסקי: 3, לכן צחקתי.

זבולון כלפה: על כזה דבר מגישים רוויזיה.

זבולון כלפה: מעין, תחזרי לעשות שיעורי בית, תגידי לאודי, זה לא ייתכן.

ראובן ריבלין: זבולון, יהודים עומדים בפני הפרוכת בין מנחה לנעילה והם מגיעים - - -

ניסן סלומינסקי: בוא נצביע.

זבולון כלפה: שנייה, רגע, אולי תוך כדי בינתיים הסכום יעלה, חכה רגע.

ראובן ריבלין: מספר לך דברים מהחיים.

ראובן ריבלין: איך אמר, הראשון אומר: אני בונה בניינים, עכשיו תעשה טובה שלא יהיו שביתות, הקדוש ברוך הוא, תשמור עלי, שלא יעלו המחירים, שלא יהיה פיחות בדולר, השני אומר: תעזוב, יש לי מאות מיליונים ספינות בים, אני שותף בחברת ספנות, תעשה שלא יהיה סערות - - -

ניסן סלומינסקי: מי זה?

ניסן סלומינסקי: עידן עופר?

ראובן ריבלין: אחד מהאנשים מדבר על זה.

ראובן ריבלין: וככה עולים כל בעלי העסקים עד שבא הקבצן של העיירה, הוא אומר לקדוש ברוך הוא: היום יום רביעי – יום כיפור יכול לצאת יום רביעי, נכון?

ניסן סלומינסקי: כן.

ראובן ריבלין: היום יום רביעי, יום שישי מגיע, אין לי מה לאכול.

ראובן ריבלין: באים כל הגבירים, אומרים: קח 50 רובל ואל תבלבל לאלוהים בשטויות האלה, מה אתה מטריד אותו?

ראובן ריבלין: יש לו כל כך הרבה בעיות עם האוניות, עם הבניינים, וככה היא באה עם 3 מיליונים.

ניסן סלומינסקי: רבותי, מי בעד לאשר את פניות 51 ו-52?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – רוב

ניסן סלומינסקי: נמנעים – 1

ניסן סלומינסקי: אושר.

ניסן סלומינסקי: עשית את הקופה שלך.

<מעין נשר: תודה רבה.

<מעין נשר: גם 3 מיליון זה כסף, אפשר לקנות דירה במרכז תל-אביב, זה לא צחוק.

זבולון כלפה: היא עוברת לארכיאולוגיה.

ניסן סלומינסקי: לא, עם מע"מ אפס או לא, זה תלוי, זה לא ככה.

ראובן ריבלין: ב-3 מיליון תשלמי מע"מ, תזהרי.

ניסן סלומינסקי: נגמר.

ראובן ריבלין: ברוך השם.

ראובן ריבלין: תודה רבה, אדוני, אנחנו מאוד מודים לך.